Kontroversi njoë seubeutôi djih mantong sampoë 'an sa'ah njoë. Na njang kira, lheuh Daud Beureuèh trôen gunong, gobnjan hana lé teulibat lam peukara politèk. Perlawanan njang diusông lè GAM, sjit hana meukaèt meu batjut pih deungon DI/TII.
"Hasan Tiro djituntut mardèhka, meunjo DI/TII geumeulawan kareuna keutjiwa." Kheun M. Jasin, beukaih Pangdam Iskandar Muda njang djikira meuasè bak djak raju Daud Beureueh trôen gunong.
Bukon Jasin mantong, tokoh-tokoh senior di Atjéh le njang sapeu kheun deungon argument njan. Dalam saboh tulèsan di Koran Republika, almarhum Ali Hasjimy, beukaih Gubernur Atjèh geupeuputôh hubôngan antara GAM deungôn Abu Beureueh. Meunurôt gobnjan, GAM dan Hasan Tiro nakeuh geurakan criminal, meunjo DI/TII nakeuh betoi-beutoi geurakan politèk.